**Organizácia výchovy a vzdelávania v MŠ od 1. júna 2020**

1. **Nástup do materskej školy:**

Do budovy materskej školy deti prichádzajú a odchádzajú s tou istou osobou, ktorá s dieťaťom žije v spoločnej domácnosti. V prípade, ak bude touto osobou súrodenec, musí byť starší ako 10 rokov. Odporúčame, aby deti nepriviedli osoby z rizikovej skupiny: starý rodič vo veku nad 60 rokov, tehotná osoba, či osoba s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom). Pri príchode pred budovou MŠ treba **dodržiavať 2-metrový odstup** medzi osobami.

Rodič s dieťaťom vstupuje dvoma vchodmi:

- hlavným vchodom: deti z tried Motýľov a Lienok

- bočným vchodom (zo školského dvora): deti z tried Ovečiek a Včielok

S cieľom ochrany pred komunitným šírením ochorenia COVID – 19 v MŠ budú v priestoroch chodby **najviac dvaja** rodičia s deťmi. Celkový čas zdržiavania sa osôb sprevádzajúcich deti do MŠ vo vonkajších a vnútorných priestoroch materskej školy - do10 min.

Pri vstupe sa uskutoční ranný zdravotný filter:

* upratovačka aplikuje dezinfekciu na ruky
* ruky si deti umyjú vo svojej triede
* učiteľka odmeria deťom teplotu a kontroluje zdravotný stav detí

Do MŠ sa vchádza s rúškom na tvári, deti budú mať aj **rezervné rúško**, ktoré si nechajú v skrinke, papierové jednorazové vreckovky, pyžamo a papuče. V skrinke je povinnosťou mať **náhradné oblečenie**! Z chodby následne rodič odovzdá dieťa učiteľke do triedy.

**Prevádzka MŠ: od 6:30 hod. – 15:30 hod.** (max. 9 hodín)

**Zákonný zástupca:**

* Predkladá pri prvom nástupe dieťaťa do MŠ **vyplnené písomné vyhlásenie,** (ktoré mu bolo zaslané pri prieskume záujmu – Príloha č.1) o tom, že dieťa neprejavuje príznaky prenosného ochorenia a nemá nariadené karanténne opatrenie alebo po každom prerušení dochádzky v trvaní viac ako tri dni **písomné prehlásenie** (Príloha č.2) a podpíše dokument o oboznámení aktuálnych opatrení našej MŠ. Zároveň si prinesie **vlastné pero** (modrej farby).
* Nevstupuje do triedy materskej školy ani do priestorov umyvárne!
* Zodpovedá za dodržiavanie hygienicko-epidemiologických opatrení pri príchode dieťaťa do MŠ a pri odchode dieťaťa z MŠ. Pri príchode pred budovou MŠ **dodržiava 2-metrový odstup** medzi osobami.
* Zabezpečí pre svoje dieťa každý deň dve rúška a papierové jednorazové vreckovky a každý týždeň nové pyžamo.
* Dodržiava pokyny riaditeľa MŠ, ktoré upravujú podmienky konkrétnej MŠ na obdobie do konca školského roku 2019/2020.
* V prípade, že u dieťaťa je podozrenie alebo potvrdené ochorenie na COVID 19, bezodkladne o tejto situácii informuje triednu pani učiteľku a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Zodpovedá za to, že **dieťa si neprinesie** hračku alebo pomôcku z domáceho prostredia do MŠ, ani žiadne jedlo.
* Pri nástupe obdrží šek - stravu / školné, ktoré zaplatí do **05.06.2020.**
* Vyzdvihnúť si dieťa **na obed** bude možné v čase od 11:45 – 12:00 hod.
1. **Organizácia a obsah predprimárneho vzdelávania:**

- Prevažná väčšina aktivít s deťmi a pre deti sa organizuje v exteriéri, či už v areáli MŠ, alebo mimo neho, podľa podmienok MŠ a počasia.

 - Pri pobyte v interiéri a v exteriéri MŠ deti nemusia nosiť rúška.

 - Triedy budú pravidelne intenzívne vetrané.

 - Do konca školského roku neorganizujeme žiadne spoločné akcie –rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v MŠ.

- Zvýšenú pozornosť budeme venovať rozvíjaniu a upevňovaniu hygienických návykov osobitne pred stravovaním a po príchode z vonku.

- Dezinfikovanie šatňových/vstupných priestorov, dotykových plôch, kľučiek, vypínačov, zábradlí a ich okolia, hračiek bude pravidelné podľa odporúčaní, výmena posteľnej bielizne 1x do týždňa.

- Umývanie zubov **nebude prebiehať**, nebudú sa používať ani textilné uteráky. Tie budú nahradené jednorazovými papierovými utierkami.

- Zberná trieda NIE JE!!!

1. **Odpočinok detí:**
* Bude zabezpečený podľa opatrení Úradu verejného zdravotníctva SR a Rozhodnutia ministra školstva, vedy, výskumu a športu s kapacitou 12 detí na spánok.
* Po odpočinku a olovrante si dieťa môžete vyzdvihnúť **od 14:20 hod.** s dodržiavaním aktuálnych hygienicko –epidemiologických nariadení.

Príloha č.1

**Vyhlásenie**

Vyhlasujem, že dieťa ............................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa alebo osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 V ................................. dňa ...................

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

**Príloha č.2**

**Prehlásenie zákonného zástupcu o zdravotnom stave dieťaťa pre materskú školu**

*Vyhlasujem, že dieťa ............................................ bytom v ................................... neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.*

*Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa* *§ 56 zákona č. 355/2007 Z. z.* *o ochrane, podpore a rozvoji verejného zdravia a o zmene a doplnení niektorých zákonov.*

Vyhlasujem, že u dieťaťa sa za posledných 24 hod. nevyskytol ani jeden z nasledujúcich príznakov:

* telesná teplota nad 37,5 st. C alebo triaška
* malátnosť, neprimeraná únava
* začervenané, zapálené oči s výtokom
* upchatý nos so sťaženým dýchaním nosom
* hustý skalený, zafarbený (žltý, zelený) výtok z nosa (nádcha)
* bolesť uší, výtok z uší, oslabený sluch
* suchý dusivý kašeľ
* vlhký produktívny kašeľ
* vracanie
* náhla strata chuti a čuchu
* riedka stolica niekoľkokrát denne
* novovzniknuté začervenanie kože, vyrážky, chrasty a pod. na koži
* iný príznak akútnej infekcie dýchacích ciest

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*